Missatge: BogotàMor a Colòmbia el cap principal de les FARC, Alfonso Cano Actualitzat a les 10:47 h   05/11/2011Cop dur de l'exèrcit colombià a les FARC. El Ministeri de Defensa ha confirmat la mort de Guillermo León Sáenz Vargas, àlies Alfonso Cano, el cap de les Forces Armades Revolucionàries de Colòmbia. El ministeri no ha precisat la data de la mort, però sí el lloc on se l'ha matat, a l'oest del departament de Cauca, al sud-oest del país. El govern colombià ha difós una imatge per certificar la mort d'Alfonso Cano. A la foto es pot comprovar que el cap de les FARC s'havia afaitat la seva carismàtica barba. Cano va prendre el relleu de la guerrilla colombiana fa un any, després de la mort de Manuel Marulanda, àlies "Tirofijo". Des de fa mesos, l'exèrcit colombià havia intensificat les accions contra les FARC, aprofitant el seu debilitament. Aquesta mort, que s'afegeix a la d'altres líders militars de la guerrilla des del 2008, és un triomf per al president Juan Manuel Santos, que, en arribar al poder, va prometre mà dura contra les FARC, el grup paramilitar en actiu més antic del continent. Santos ja ha demanat a la guerrilla que es dissolgui.

Resposta: Un criminal menys al món! A poc a poc, van caient. A vore quan cau també eixe que mana en Síria.